Lukácsi ravitermid
Lukácsi ravitermid (ungari keeles Szent Lukács gyógyfürdő) on ajalooline sise- ja välivesiravila Ungari pealinna Budapesti III ringkonnas, mis kasutab looduslike kuumaveeallikate mineraalvett. Esimene spaahotell avati seal 1880. aastatel, seda laiendati 1937. ja 1979. aastal. Seal asub neli termi, mille temperatuurid on vahemikus 26 °C jahutusvannis kuni 40 °C kuumaveevannis. Väljas asub kolm ujumisbasseini, majas on mitu sauna. Kuni 2011. aastani külastasid Lukácsi raviterme peamiselt kohalikud. Turistidele on Budapest Cardiga sinna sissepääs tasuta, mis tõmbab tänapäeval ligi üha rohkem välismaalasi.